Borgfirðingur tekur við formennsku í stjórn OR Brynhildur Davíðsdóttir , prófessor við Háskóla Íslands , mun taka við formennsku í stjórn Orkuveitu Reykjavíkur á aðalfundi fyrirtækisins sem haldinn verður 18. apríl nk . Hún hefur verið varaformaður stjórnar undanfarin ár , tók sæti í stjórninni 2010 . Reykjavíkurborg á um 94% hlut í OR og kýs fimm stjórnarmenn af sex . Akraneskaupstaður á svo einn fulltrúa í stjórn OR , sem nú er Valdís Eyjólfsdóttir og Borgarbyggð áheyrnarfulltrúa , en það er Björn Bjarki Þorsteinsson . Ný inn í stjórnina fyrir borgina kemur Sigríður Rut Júlíusdóttir hæstaréttarlögmaður . Aðrir fulltrúar Reykjavíkurborgar verða hinir sömu og fyrr ; Gylfi Magnússon , Áslaug M. Friðriksdóttir og Kjartan Magnússon . Brynhildur er frá Arnbjargarlæk í Þverárhlíð , dóttir Guðrúnar Jónsdóttur og Davíðs Aðalsteinssonr . Hún er doktor í umhverfis - og orkufræðum frá Boston University . Brynhildur hefur kennt við Háskóla Íslands frá 2006 og verið prófessor frá 2013 .